
ŠVIETIMO, SPORTO PASLAUGŲ TIEKIMO IR PLĖTROS SAVIVALDYBĖS TERITORIJOJE
PROGRAMOS APRAŠYMAS

	Biudžetiniai metai
	2020 metai

	Asignavimų valdytojas

(-ai), kodas (-ai)
	Alytaus rajono savivaldybės administracijos direktorius, 188718528

Alytaus r. Butrimonių gimnazijos direktorius, 190244763

Alytaus rajono Daugų Vlado Mirono gimnazijos direktorius, 190244044

Alytaus r. Simno gimnazijos direktorius, 290244230
Alytaus r. Krokialaukio Tomo-Noraus Naruševičiaus gimnazijos direktorius, 190245331
Alytaus r. Miroslavo gimnazijos direktorius, 290245670

Alytaus r. Pivašiūnų gimnazijos direktorius, 190245865

Alytaus r. Simno specialiosios mokyklos direktorius,190984347

Alytaus r. meno ir sporto mokyklos direktorius, 190247688

	Vykdytojas (-ai), kodas 

(-ai)
	Švietimo, kultūros ir sporto skyrius, A11
Socialinės paramos skyrius A10

Alytaus r. Butrimonių gimnazija, A11.1
Alytaus rajono Daugų Vlado Mirono gimnazija, A11.2
Alytaus r. Simno gimnazija, A11.7
Alytaus r. Krokialaukio Tomo-Noraus Naruševičiaus gimnazija, A11.3
Alytaus r. Miroslavo gimnazija, A11.5
Alytaus r. Pivašiūnų gimnazija, A11.6
Alytaus r. Simno specialioji mokykla, A11.9
Alytaus r. meno ir sporto mokykla, A11.4

	

	Programos pavadinimas
	ŠVIETIMAS, SPORTO PASLAUGŲ TIEKIMAS IR PLĖTRA SAVIVALDYBĖS TERITORIJOJE
	Kodas
	09

	Programos parengimo argumentai
	Švietimas – prioritetinė, valstybės remiama Lietuvos Respublikos raidos sritis. Įgyvendinant valstybės keliamus uždavinius švietimui, būtina užtikrinti ugdymo kokybę, kurią sąlygoja Bendrųjų programų, išsilavinimo standartų, bendrųjų ugdymo planų įgyvendinimas, modernizuoto mokymo(si) aplinka, intelektualiniai ištekliai.

Šia programa siekiama įgyvendinti Lietuvos Respublikos Seimo 2013-12-23 nutarimu Nr. XII-745 „Dėl Valstybinės švietimo 2013–2022 metų strategijos patvirtinimo“ patvirtintas Valstybinės švietimo 2013–2022 metų strategijos nuostatas, Alytaus rajono savivaldybės strateginio plėtros plano 2013–2020 metų antro prioriteto – Veiklios visuomenės ugdymo, sveikatos ir socialinio vystymo – tikslus ir uždavinius, susijusius su švietimu. Per programos tikslą ir uždavinius įgyvendinamos Lietuvos Respublikos vietos savivaldos įstatymu numatytos savarankiškosios ir valstybės (perduotos savivaldybėms) savivaldybių funkcijos: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; vaikų, jaunimo ir suaugusiųjų bendrojo ugdymo, profesinio mokymo ir profesinio orientavimo organizavimas (švietimo įstaigų steigimas, reorganizavimas, likvidavimas, išlaikymas, mokymo pagal formaliojo švietimo programas organizavimas ir įgyvendinimas); bendrojo ugdymo mokyklų moksleivių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; vaikų ir jaunimo papildomo ugdymo ir užimtumo organizavimas; priešmokyklinio vaikų ugdymo organizavimas (įstaigų steigimas, reorganizavimas, likvidavimas, išlaikymas, mokymo pagal priešmokyklinio švietimo programas organizavimas ir įgyvendinimas); maitinimo paslaugų organizavimas švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo lavinimo programas; suaugusiųjų neformalusis švietimas, neformaliojo ugdymo švietimo programų organizavimas ir įgyvendinimas, mokinių nemokamo maitinimo savivaldybės įsteigtose mokyklose ir savivaldybės teritorijoje įsteigtose nevalstybinėse mokyklose administravimas. Vykdoma studijų rėmimo programa skirta studentams, studijuojantiems Lietuvos universitetinių mokyklų dieniniuose skyriuose. Studentams skiriama vienkartinė parama.


	Ilgalaikis prioritetas

 (pagal Alytaus rajono savivaldybės strateginį plėtros planą)
	Veiklios visuomenės ugdymo, sveikatos ir socialinio vystymo 
	Kodas
	02

	Šia programa įgyvendinamas savivaldybės strateginis tikslas:
	Kurti pilietišką, išsilavinusią, kūrybišką, sveikai ir saugiai gyvenančią bendruomenę
	Kodas
	01

	Programos tikslas
	Kokybiškas ugdymo proceso organizavimas ir saugios aplinkos kūrimas
	Kodas
	01

	Tikslo įgyvendinimo aprašymas:  Alytaus rajone veikia  6 gimnazijos (Krokialaukio Tomo Noraus-Naruševičiaus, Simno, Butrimonių, Daugų Vlado Mirono, Miroslavo, Pivašiūnų), 3 pagrindinio ugdymo ir daugiafunkciai skyriai (Alovės, Punios ir Ūdrijos), 1 specialioji mokykla (Simno specialioji mokykla), 1 neformaliojo ugdymo įstaiga (Meno ir sporto mokykla), 6 ikimokyklinio ugdymo skyriai (Venciūnų, Miroslavo, Butrimonių, Daugų, Simno, Makniūnų).
Tikslas apima ikimokyklinį, priešmokyklinį, pradinį, pagrindinį ugdymą, neformalųjį vaikų švietimą. Pagal visas privalomojo ir visuotinio švietimo programas teikiamas specialus ugdymas, kurio paskirtis – padėti specialiųjų poreikių asmeniui lavintis, mokytis pagal gebėjimus, įgyti išsilavinimą ir kvalifikaciją, įveikti socialinę atskirtį.
Įgyvendinant šį tikslą, vykdomi šie uždaviniai:

01 uždavinys. Sudaryti sąlygas ugdytis ir įgyti išsilavinimą pagal įvairias ugdymo programas.
Įgyvendinant šį uždavinį mokyklą reikia aprūpinti ne tik vadovėliais, moderniomis mokymo(si) priemonėmis, stipria technine ir informacine baze, bet dar svarbiau- keisti požiūrį į mokytoją. Mokytojai ugdymo procese įgyvendina ikimokyklinio, priešmokyklinio, pagrindinio, bendrąsias ugdymo programas, kuria aktyvią, mokymąsi skatinančią aplinką, individualizuoja ir diferencijuoja ugdymo turinį, stiprindami jo integracinius ryšius, sudarydami galimybes kiekvienam vaikui įgyti esminių, mokymuisi būtinų kompetencijų. Kiekvieno asmenis profesinis tobulėjimas per ugdymo formų ir metodų įvairovę pakels mokinių motyvaciją. Kiekvienas mokytojas dalyvauja seminaruose aktualiomis temomis, aptariama darbo patirties sklaida metodinėse grupėse ir (ar) mokytojų bendruomenėje. Stebėtų pamokų protokoluose užfiksuota informacinių technologijų ir kitų šiuolaikiškų mokymosi priemonių bei informacijos šaltinių panaudojimas. Tad būtina peržvelgti ugdymo organizavimą ir pakeisti mokytojo vaidmenį ugdymo procese: mokytoją žinių turėtoją ir perteikėją turi keisti mokytojas – mokymosi organizatorius. Būtina tobulinti mokytojų kvalifikaciją aktyvių mokymo(si) metodų įsisavinimo ir taikymo srityje.

Didėjantis vaikų ir paauglių nusikalstamumas, vis dažniau vartojamos priklausomybę sukeliančios medžiagos tampa grėsmingu socialiniu reiškiniu. Kasmet gausėja socialinės atskirties šeimų, socialiai ir pedagogiškai apleistų vaikų, vis dažnesni fizinės ir psichologinės prievartos, smurto prieš vaikus atvejai. Mažinant šeimų socialinę atskirtį, labai svarbu sudaryti sąlygas visiems bendruomenės nariams dalyvauti kultūrinėje veikloje, rasti mėgstamą laisvalaikio formą, plėtoti meno ir kultūros suvokimą, puoselėti susiklosčiusias tradicijas, burti narius šventėms, įvairiems konkursams, festivaliams. Skatinti turiningą vaikų laisvalaikio užimtumą rengiant vasaros poilsio stovyklas, organizuojant įvairias ekskursijas, plėtojant vaikų socializacijos formų įvairovę, garantuojant jų prieinamumą.

Mokyklų bazės atnaujinamos naujausiomis šiuolaikinėmis technologijomis, mokymo priemonėmis, suteikiančioms galimybes tinkamai įgyvendinti programose iškeltus tikslus ir uždavinius. Dalis pasenusių kompiuterių bus keičiama naujais, įsigyjama naujos orgtechnikos (spausdintuvai, projektoriai, eksploatacinės medžiagos). MT + programos naujų modernių ir naujai įgytų IKT priemonių taikymas ugdymo procese. 
Vadovaudamasi Lietuvos Respublikos švietimo ir mokslo ministro 2018 m. lapkričio 23 d. įsakymu Nr. V-926 ,,Dėl 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-719 priemonės „Kokybės krepšelis“ projektų finansavimo sąlygų aprašo patvirtinimo“ patvirtintu projekto finansavimo sąlygų aprašu, Lietuvos Respublikos švietimo ir mokslo ministerija pavedė Ugdymo plėtotės centrui parengti projektinį pasiūlymą. Projekto tikslas – gerinti mokinių ugdymosi pasiekimus, diegiant kokybės krepšelį. Minėtame dokumente Ugdymo plėtotės centras nurodomas kaip galimas projekto pareiškėjas, o savivaldybių administracijos kaip partneriai. Alytaus rajono savivaldybė kviečiama tapti planuojamo projekto partneriu ir dalyvauti projekte. Šiame projekte atrinktos dalyvauti Alytaus rajono savivaldybės trys gimnazijos – Butrimonių, Miroslavo ir Pivašiūnų. Šiuo projektu bus siekiama sudaryti galimybes mažinti skirtumus tarp atskirų mokyklų bei prielaidas ugdymo kokybei gerinti.
02 uždavinys. Sudaryti saugias sąlygas mokiniams pasiekti mokyklą, užtikrinti gimnazijoms laiku sukomplektuoti trūkstamus dalykų mokytojus ugdymo plano įgyvendinimui ir specialistus pagalbai mokiniui suteikti. 

01 priemonė. Savivaldybė turi užtikrinti toliau kaip 3 km nuo mokyklos gyvenančių kaimo bendrojo lavinimo mokyklų mokinių vežiojimą į mokyklas. Įgyvendinant šį uždavinį apmokamos kelionės išlaidos pagal bilietus, taip pat ugdymo įstaigų nuosavo transporto išlaikymo išlaidos.
Planuojama įgyvendinti projektus, siekiant užtikrinti saugias bei sveikas darbo, ugdymo sąlygas darbuotojams ir mokiniams. Atliekant modernizavimo darbus bus sukurta saugi ir higienos normų keliamus reikalavimus atitinkanti aplinka, todėl tikėtina, jog gerės teikiamų paslaugų kokybė, mokinių, mokytojų bei darbuotojų pasitenkinimas darbo ir mokymosi sąlygomis. Planuojama įgyvendinant projektus modernizuoti ugdymo įstaigų pastatus, pagerinti šilumos ir elektros energijos vartojimo efektyvumą įdiegiant alternatyvius energijos šaltinius, atlikti pastatų vidaus apdailos darbus, teritorijų tvarkybos darbus.

02 priemonė. Savivaldybė padės užtikrinti gimnazijoms laiku sukomplektuoti trūkstamus dalykų mokytojus ugdymo plano įgyvendinimui ir specialistus pagalbai mokiniui suteikti. Alytaus rajono savivaldybė kompensuos trūkstamų gimnazijoms dalykų mokytojų ir pagalbos specialistų kelionės išlaidas (jeigu jie gyvena 10 ir daugiau kilometrų nuo ugdymo įstaigos). Gimnazijos direktoriaus prašymu savivaldybės taryba sprendimu patvirtins mokomųjų dalykų sąrašą ir pagalbos mokiniui specialistų, kurių trūksta gimnazijai, sąrašą, o gimnazijos direktorius, atsižvelgdamas į patvirtintą sąrašą, įsakymu patvirtins kelionės išlaidų kompensavimą gaunančių mokytojų ir specialistų vardinį sąrašą. Kompensacijas už kelionę į darbą ir atgal mokytojai gaus pagal savivaldybės tarybos sprendimu patvirtintą tvarką.
Rezultato vertinimo kriterijai:

Ugdymo įstaigų skaičius, vnt. – 6 gimnazijos, 1 specialioji mokykla, 1 neformaliojo ugdymo įstaiga 

	Programos tikslas
	Sudaryti sąlygas gauti specialiąją pedagoginę,  psichologinę pagalbą  ir kitą ugdymo proceso kokybės gerinimui įtakos turinčią pagalbą, užtikrinant kompleksinių paslaugų vaikui ir šeimai pagalbos teikimo koordinavimą ir kokybę
	Kodas
	02

	Tikslo įgyvendinimo aprašymas: sudaryti palankias sąlygas kuo ankstesniam asmens specialiųjų poreikių, psichologinių, asmenybės raidos ir ugdymosi problemų įvertinimui, operatyvios ir veiksmingos, kokybiškai koordinuotos kompleksinės pagalbos vaikui ir jo šeimai, padedančios spręsti vaiko visaverčio ugdymo klausimus, suteikimui.
01 uždavinys. Teikti pedagoginės psichologinės pagalbos paslaugas, skirtas Alytaus rajono savivaldybės ugdymo įstaigų vaikams ir mokiniams bei ugdymo įstaigų bendruomenėms.
Atliekama diagnostika ir korekcija (rekomenduojamos individualizuotos ugdymo programos ir metodai, teikiama logopedinė, specialioji pedagoginė pagalba), vaikų konsultacijos (įveikiant psichologines krizes, bendravimo ir emocinius sunkumus, keičiant ir lavinant socialinio elgesio įgūdžius, siekiant surasti saviraiškos sritis), tėvų konsultacijos (sprendžiant vaiko psichologines, pedagogines ar vystymosi problemas, atsižvelgiant į vaiko galias).
Rezultato vertinimo kriterijai:

Gavusių pedagoginę psichologinę pagalbą asmenų skaičius, asmenimis – 180. 

02 uždavinys. Teikti tarpinstitucinio bendradarbiavimo koordinavimo paslaugas, skirtas Alytaus rajono savivaldybės vaikams, padedant jo tėvams (globėjams, rūpintojams) kurti saugią aplinką, užtikrinant gyvenimo, asmeninių bei socialinių ryšių kokybę. 

Atliekama kokybiška koordinuota pagalba vaikui ir jo šeimai, esant švietimo, socialinio, sveikatos, policijos, nevyriausybinio ir privataus sektorių socialinei partnerystei ir aktyviai koordinatoriaus vaidmenį atliekant savivaldybei. Sudarant palankias sąlygas vaiko gerovei.

	Programos tikslas
	Lėšų skyrimas švietimo centralizuotoms priemonėms
	Kodas
	03

	Tikslo įgyvendinimo aprašymas: įgyvendinant šį tikslą siekiama geriau įgyvendinti rajoninius renginius, kurie skirti mokytojams ir moksleiviams. Moksleiviams organizuojamos rajoninės mokomųjų dalykų olimpiados, konkursai, sportinės varžybos. Iš šios programos skiriamos premijos mokytojams Tarptautinės mokytojų dienos proga bei geriausiems rajono abiturientams, finansuojamas mokyklinės dokumentacijos įsigijimas, taip pat Švietimo, kultūros ir sporto skyriaus inicijuotiems kvalifikacijos kėlimo renginiams, skirtiems rajono pedagogams. Švietimo centralizuotoms priemonėms taip skiriama lėšų ir iš mokinio krepšelio. 
01 uždavinys. Teikti kvalifikuotą pagalbą centralizuotiems švietimo ir sporto renginiams
Siekiama kuo daugiau organizuoti mokomųjų dalykų olimpiadų bei konkursų, organizuoti moksleivių rajonines sportines varžybas, tinkamai paminėti tarptautinę Mokytojų dieną, mokyklas aprūpinti mokykline dokumentacija bei kitomis priemonėmis.

Rezultato vertinimo kriterijai:

 pravestų rajoninių olimpiadų, konkursų, viktorinų skaičius, vnt. – 15 

	Programos tikslas
	Organizuoti kiekvienam rajono moksleiviui prieinamą neformalųjį ugdymą, teikiant kokybiškas meninio ir sportinio ugdymo paslaugas
	Kodas
	04

	Tikslo įgyvendinimo aprašymas: sparčiai kintant visuomenei, visuomenės gyvenimui, kinta ir švietimas, jo planavimas ir prieinamumas kiekvienam asmeniui, suteikiant kuo palankiausias galimybes ir sąlygas  ugdymui,  užtikrinamas kvalifikuoto meninio ir sportinio ugdymo paslaugų teikimas rajono vaikams. Mokytojai ir kiti specialistai sulaukia naujų iššūkių, ugdymo įstaigas pasiekia nauji ugdymo dokumentai, reikalavimai, naujos mokymo priemonės, keičiasi reikalavimai ugdymo organizavimui ir vertinimui. Kitos rajono ugdymo įstaigos neturi dziudo, baidarių ir kanojų irklavimo, mokymosi groti muzikiniu instrumentu specialistų etatų, todėl Meno ir sporto mokyklos specialistų pagalba yra labai reikalinga rajono moksleiviams. Alytaus r. meno ir sporto mokyklos skyriai veikia ne tik centre, bet ir kitose rajono mokyklose, kuriose mokytojai moko įvairių meno ir sporto šakų, dirba šviečiamąjį prevencinį darbą. Skyrių įsteigimas rajono mokyklose leidžia kūrybiškai dirbti, sutartinai siekti ugdymo tikslų, žinias, mokėjimus ir įgūdžius, naujai įgytas kompetencijas pritaikyti veikloje, pasiekti su ugdytiniais ženklesnių rezultatų, teikti geresnes švietimo paslaugas. Mokykla vykdo neformaliojo švietimo ir papildantį sporto ir meno (muzikos, dailės, dizaino) krypties ugdymą pagal įvairias vaikų ir jaunimo švietimo poreikių tenkinimo bei papildomų kompetencijų įgijimo programas, tai formalųjį švietimą papildančio pradinio ir pagrindinio muzikinio ugdymo, muzikos mėgėjų, pradinio ir pagrindinio dailės ugdymo, dizaino, dailės tęstinių studijų, pradinio sportinio rengimo ir sportinio meistriškumo ugdymo programas. 

Pradinio ir pagrindinio muzikos ugdymo ir muzikos mėgėjų programos branduolį sudaro: muzikavimas instrumentais (akordeonas, fortepijonas, smuikas, trimitas, kanklės, gitara), solfedis, muzikos istorija. Dailės ugdymo programos branduolį sudaro: piešimas, tapyba, skulptūra, kompozicija, dailėtyra. Sporto ugdumo programos branduolį sudaro atskiros sporto šakos: dziudo, krepšinis, lengvoji atletika, futbolas. 

Siekiant užtikrinti ugdymo kokybę, būtina aukšta pedagogų kvalifikacija, nuolatinis kompetencijų tobulinimas. Šiuolaikinių priemonių pagalba sukuriama moderni ugdymo(si) aplinka. Mokykloje sudarytos sąlygos ugdytinių kompetencijoms tobulėti, tenkinti individualius vaikų poreikius. Materialinės bazės stiprinimas ir nuolatinis atnaujinimas sukuria saugią, jaukią ir šiltą aplinką, sudaro sąlygas sėkmingam tikslo siekimui, uždavinių įgyvendinimui.  
01 uždavinys. Tenkinti mokinių pažinimo, lavinimosi ir saviraiškos poreikius meno ir sporto srityse teikiant kokybišką ugdymo programų įvairovę, padėsiančią mokiniams tapti aktyviais visuomenės nariais.
Teikiama kokybiška ugdymo programų įvairovė, plečiamas mokinių akiratis, saviraiškos galimybės, organizuojant meninius konkursus, apžiūras, sportines varžybas, seminarus mokiniams ir mokytojams, plėtojant neformaliojo ugdymo projektų įgyvendinimą, taikant gerosios patirties sklaidos metodą  tarp mokyklos, rajono, respublikos neformaliojo švietimo mokytojų. Užtikrinamos ugdymo sąlygų vaikams, jų tėvams (globėjams) bei mokytojams, pagal vaikų gebėjimus ugdymosi esmę ir ypatumus. Taip pat, siekiama paruošti tinkamą ugdymo(si) aplinką, turtinti švietimo įstaigos materialinius ir intelektinius resursus, tenkinti mokinių pažinimo, lavinimosi ir saviraiškos poreikius. Ugdymo kokybė priklauso ne tik nuo ugdymo turinio perteikimo, bet ir nuo sąlygų, kuriose mokomi ir lavinami vaikai, tad reikia kurti ne tik modernią, bet ir saugią bei sveiką mokymosi aplinką. 
Neformaliojo vaikų švietimo (toliau – NVŠ) lėšos yra valstybės dotacija ir (ar) Europos Sąjungos finansinė parama savivaldybei, siekiant didinti vaikų (išskyrus ikimokyklinio, priešmokyklinio ir formalųjį švietimą papildančio ugdymo), ugdomų pagal NVŠ programas, skaičių. NVŠ programos veiklos įgyvendinamos ne rečiau kaip po 2 pedagoginio darbo valandas per savaitę arba ne mažiau kaip po 8 pedagoginio darbo valandas per mėnesį. NVŠ lėšomis gali būti finansuojama tik viena vaiko pasirinkta programa, kuriai lėšas skiria ta savivaldybė, kurioje vaikas mokosi pagal neformalią programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.
Rezultato vertinimo kriterijai:

mokinių, užimančių prizines vietas meno ir sporto srityse, skaičius, asmenimis – 30

	Programos tikslas
	Siekti rezultatyvios sporto plėtros, sudaryti palankią sportavimo aplinką
	Kodas
	05

	Tikslo įgyvendinimo aprašymas: sparčiai kintant visuomenei, visuomenės gyvenimui, kinta poreikis sportui ir sveikatinimui jo prieinamumas kiekvienam asmeniui, sudarant kuo palankiausias sąlygas sportavimui. Sporto rėmimo programa užtikrina daugelio pagrindinių sporto renginių finansavimą, skatina sporto klubų veiklą, aktyviau į šią veiklą įsijungia įvairios organizacijos. Vadovaujantis lyčių lygybės ir diskriminavimo aspektu (Lietuvos Respublikos moterų ir vyrų lygių galimybių įstatymas) siektina, kad remiamuose sporto klubuose moterims ir vyrams būtų sudarytos vienodos galimybės juose sportuoti, bei dalyvauti organizuojamuose sporto renginiuose.
01 uždavinys. Užimti Alytaus rajono gyventojus sporto ir kita sveikatinimo veikla, tenkinant jų pažinimo, lavinimosi, sportinio meistriškumo didinimo, saviraiškos bei bendravimo poreikius.

Šiuo uždaviniu įgyvendinama sporto ir sveikos gyvensenos politika savivaldybės teritorijoje, rūpinamasi aktyvaus laisvalaikio užimtumo formų organizavimu ir sporto paslaugų teikimu rajono visuomenei, organizuojama sporto projektų atrankos konkursai, savivaldybės patvirtintoms programoms vykdyti. Kontroliuojama rajono sporto įstaigų darbas, organizuojant sportinę veiklą, koordinuojant rajono visuomeninių sporto organizacijų veiklą, organizuojant bei padedant rengti šventes, masinius sporto renginius, atstovaujama savivaldybei šalies ir tarptautinėse sporto organizacijose. Užtikrinamas tinkamas sporto bazės naudojimas ir eksploatavimas.

Visose rajono seniūnijose vyks sporto šventės ir joms numatoma skirti apie 5 tūkstančius eurų. Vyks rajoninės seniūnijų futbolo, krepšinio, šaškių ir šachmatų varžybos. Sporto rėmimo projektų finansavimui numatoma skirti apie 10 tūkstančių eurų. Toliau bus skatinama rajone veikiančių sporto klubų veikla ir jų veiklai gerinti planuojama skirti apie 9 tūkstančius eurų. Likusieji pinigai bus panaudoti kitai sportinei veiklai plėtoti rajone. 

Rezultato vertinimo kriterijai:

gyventojų įtraukiamų į sveikatinimo ir sportinę veiklą skaičius, asmenimis – 1650.

	Programos tikslas
	Sudaryti sąlygas formuotis jauno žmogaus asmenybei
	Kodas
	06

	Tikslo įgyvendinimo aprašymas: sparčiai kintant visuomenei, visuomenės gyvenimui, kinta ir švietimas, jo planavimas ir prieinamumas kiekvienam asmeniui, suteikiant kuo palankiausias galimybes ir sąlygas, mokinių užimtumui. Užtikrinant moksleivių užimtumo projektų finansavimą, kuria užimami mokiniai, ypač iš socialiai remtinų šeimų, tenkinant jų pažinimo, lavinimosi, saviraiškos bei bendravimo poreikius, kurti saugią ir sveiką ugdymo(si) ir socializacijos aplinką. Siekiama kiekvienam asmeniui suteikti kuo palankiausias galimybes ir sąlygas, mokinių užimtumui vasaros metu, taip pat popamokinėje veikloje ir renginiuose kurie vykdomi per mokslo metus. Į efektyvų mokinių užimtumo programos įgyvendinimą stengiamasi įtraukti kaip įmanoma daugiau institucijų, ugdymo įstaigų, organizacijų. Taip pat juridinių ir fizinių asmenų. Vaikų užimtumas programa prisideda prie žalingų įpročių prevencijos, padeda vaikams lavinti socialinius įgūdžius, plečia vaikų pasaulėžiūrą, papildo formalųjį švietimą.
Šiam tikslui įgyvendinti iškeliami uždaviniai:

01 uždavinys. Užtikrinti moksleivių užimtumo projektų finansavimą, nediskriminuojant jų amžiaus, socialinės padėties ir lyties pagrindu.

Šis uždavinys realizuojamas, suteikiant kuo palankesnes galimybes ir sąlygas mokinių užimtumui: vasaros metu, taip pat popamokinėje veikloje ir renginiuose, kurie vykdomi per metus, siekinat, kad veiklose ir renginiuose dalyvautų ne mažiau, kaip 40 proc. vienos lyties asmenų. 
Rezultato vertinimo kriterijai:

efektyvų mokinių užimtumą vykdančios institucijos, įstaigos, organizacijos, kiti fiziniai ir juridiniai asmenys, vnt. –13
02 uždavinys. Užtikrinti moksleivių konkurencingumą, įtraukiant į darbo rinką.

01 Priemonė: vairavimo mokymų dalinis kompensavimas. Šia priemone siekiama ugdymo įstaigų, kurių savininkė yra Alytaus rajono savivaldybė, moksleiviams sudaryti sąlygas geriau įsitraukti į konkurencingą darbo rinką, didinant verslumą ir sudarant sąlygas formuotis jauno žmogaus asmenybei. Suteikiama galimybė įsigyti B kategorijos vairuotojo pažymėjimą, kompensuojant dalį jauno žmogaus patiriamų išlaidų. 
Dalinė kompensacija mokama švietimo įstaigose, kurių savininkė yra Alytaus rajono savivaldybė besimokantiems mokiniams, kurie įgijo vairuotojo pažymėjimą po savivaldybės tarybos sprendimo, numatančio teisę į dalinį vairavimo išlaidų kompensavimą, įsigaliojimo dienos t. y. nuo 2018-12-11.

Šią strateginio plano nuostatą detalizuoja savivaldybės administracijos direktoriaus patvirtintas tvarkos aprašas. Prašymai teikiami Alytaus rajono savivaldybės administracijos direktoriui. Prašyme turi būti nurodytas banko pavadinimas ir sąskaitos numeris. Prie prašymo reikia pridėti mokymo sutarties ir vairuotojo pažymėjimo kopijas. Visus šiuos dokumentus moksleiviai turi pristatyti ugdymo įstaigos direktoriui, kuris juos pateikia Alytaus rajono savivaldybės administracijai. 

	Programos tikslas
	Efektyvios darbo aplinkos užtikrinimas Švietimo, kultūros ir sporto skyriuje 
	Kodas
	07

	Tikslo įgyvendinimo aprašymas: šiuo tikslu siekiama įgyvendinti švietimo specialistų išlaikymą. Švietimo, kultūros ir sporto skyriaus vykdo švietimo politiką rajone, įgyvendina Švietimo įstatymo ir kitų švietimo teisės aktų nuostatas. Organizuoja, stebi ir tobulina vaikų, jaunimo ir suaugusiųjų bendrąjį ugdymą, profesinį mokymą, mokinių, turinčių specialiųjų ugdymosi poreikių, ugdymą, ikimokyklinį ir priešmokyklinį ugdymą, kitą neformalųjį vaikų  švietimą ir neformalųjį suaugusiųjų švietimą, švietimo pagalbos teikimą, vaikų ir jaunimo užimtumą, vaiko minimalios priežiūros priemonių vykdymą, savivaldybei pavaldžių sporto įstaigų veiklą. Sudaro sąlygas rajono žmonėms aktyviai dalyvauti kūno kultūros ir sporto veikloje. Padeda ugdyti teigiamą rajono bendruomenės požiūrį į sveikatą, kaip didžiausią vertybę, tenkinti asmenybės poreikius.
01 uždavinys. Sudaryti tinkamas sąlygas darbo aplinkos kūrimui Alytaus rajono savivaldybės skyriui, kuruojančiam švietimą.

Realizuojant šį uždavinį siekiama užtikrinti Švietimo, kultūros ir sporto skyriaus darbuotojams, kuruojantiems švietimą, normalias darbo sąlygas, aprūpinant reikiamomis priemonėmis, užtikrinant, kad aplinka atitiktų higienos normas. Prie institucijos išlaikymo (valdymo) išlaidų priskiriama: priskaičiuotas darbo užmokestis ir socialinio draudimo įmokos, prekių ir paslaugų naudojimo išlaidos (komunalinės, ryšių paslaugos, transporto išlaikymas, spaudiniai, komandiruotės, kvalifikacijos kėlimas, materialiojo ir nematerialiojo turto nuoma ir kt.), taip pat darbo vietų įkūrimo, administracinių pastatų išlaikymo (įskaitant ir remontą) sąnaudos, darbdavių socialinės pašalpos,  materialiojo ir nematerialiojo turto įsigijimo išlaidos.

Rezultato vertinimo kriterijai:

 mokytojų ir kitų pedagoginių darbuotojų skaičius, asmenimis – 325.

	Programos tikslas
	Mokymosi visą gyvenimą koncepcijos skatinimas ir plėtojimas, didinant suaugusiųjų neformalaus ugdymo galimybių prieinamumą, vadovaujantis lyčių lygybės ir nediskriminavimo principais
	Kodas
	08

	Tikslo įgyvendinimo aprašymas: Nuolat kintančio pasaulio kontekste asmeniui šiandien jau nebeužtenka kartą įgytos kvalifikacijos, prisiimto socialinio vaidmens, nepakanka to, kas buvo išmokta mokykloje, žmogus turi gebėti reaguoti į pokyčius, prisitaikyti prie jų, mokytis ir formalioje, ir neformalioje, ir informalioje aplinkoje ir visą savo gyvenimą .Mokymas ir švietimas suteikia žmogui galimybių prisitaikyti prie besikeičiančios aplinkos ir naujų technologijų. Šiuolaikinis gyvenimas teikia daugiau galimybių ir alternatyvų. Žmogui turi būti sudarytos sąlygos nuolat mokytis. Todėl švietimo ir mokymo sistemos turi keistis ir suteikti galimybes žmonėms mokytis ir šviestis visą gyvenimą. Visuomenė turi priprasti ir prisitaikyti prie poreikio nuolat tobulinti žinias – nuolatinis patirties įgijimas ir galimybė asmenims ir organizacijoms nuolat mokytis ir tobulintis yra svarbiausia vertybė ateičiai. Tuo tikslu kokybiško visą gyvenimą trunkančio mokymo ir mokymosi galimybės (prieinamumas) yra būtinos visiems žmonėms, nepaisant jų užsiėmimo ir aplinkybių.

Alytaus rajono savivaldybėje trečdalis gyventojų – vyresniojo amžiaus, dažnai jau nebeaktyvūs darbo rinkos atstovai, todėl mokymosi visą gyvenimą koncepcijos plėtojimas įvairiomis priemonėmis, ypač taikant neformalaus suaugusiųjų švietimo priemones, užtikrintų jų didesnį aktyvumą socialiniame gyvenime, galimai paskatintų ilgiau likti darbo rinkoje, didintų savanorystės, patirties sklaidos ir pasitenkinimo gyvenimu (plačiąją prasme) galimybes.

Siekiant mažinti bet kokias diskriminavimo amžiaus, socialinės padėties ar lyties galimybes, plėtojant suaugusiųjų neformalus ugdymo programas ir jas įgyvendinant bus remiamasi pamatiniais nediskriminavimo amžiaus, socialinės padėties ir lyties principais ir nuostatomis.
01 uždavinys. Plėtoti ir padidinti galimybes gyventojams, nediskriminuojant jų amžiaus, socialinės padėties, gyvenamosios vietos ir lyties pagrindu, gauti socialiai teisingas, tikslingas ir kryptingas neformalaus suaugusiųjų švietimo priemones ir paslaugas.

Mokymosi visą gyvenimą idėja laikytina vienu svarbiausių švietimo tikslų ir laukiamu rezultatu. Žmogus turi nuolat keistis, kad galėtų gyventi prasmingą asmeninį, sėkmingą ir visavertį visuomeninį ir profesinį gyvenimą, turi būti pasirengęs imtis naujos veiklos, gebėti dirbti su nuolat atsinaujinančia ir gausėjančia informacija. Realizuojant šį uždavinį siekiama užtikrinti neformalaus suaugusiųjų švietimo paslaugas savivaldybės gyventojams taip, kad jie nebūtų diskriminuojami amžiaus, gyvenamosios vietos, socialinės padėties ir lyties atžvilgiu.

Įgyvendinant uždavinį bus didinamos tikslinės grupės teorinės žinios ir praktiniai įgūdžiai (teoriniai, praktiniai užsiėmimai, užsiėmimų / mokymų ciklai), skatinamas aktyvus socialinis, kultūrinis gyvenimas (išvykos, ekskursijos, šventės), dalyvavimas bendruomeninėje ir savanoriškoje veikloje, kūrybiškumo ir savirealizacijos paieškos bei šių procesų skatinimas. 

	Programos tikslas
	Remti Lietuvos Respublikos universitetinėse aukštosiose mokyklose, kolegijose studijuojančius asmenis, profesinių mokyklų mokinius
	Kodas
	09

	Tikslo įgyvendinimo aprašymas: remti Lietuvos Respublikos universitetinėse aukštosiose mokyklose, kolegijose pagal pagrindines dieninių studijų programas studijuojančius asmenis, profesinių mokyklų mokinius.
Skiriamos paramos dydis nustatomas bazinės socialinės išmokos (BSI), patvirtintos Lietuvos Respublikos Vyriausybės, galiojančios sprendimo dėl paramos skyrimo priėmimo dieną, dydžiais: universitetų ir kolegijų studentams – iki 1 BSI dydžio per mėnesį, profesinio mokymo įstaigų  mokiniams – iki 0,5 BSI dydžio per mėnesį. Parama skiriama vieneriems mokslo metams (10 mėnesių) vieną kartą per kalendorinius metus.

Parama gali būti skiriama Alytaus rajono savivaldybėje gyvenamąją vietą deklaravusiems, ne vyresniems kaip 24-erių metų studentams ar profesinių  mokyklų mokiniams,  kurių dviejų semestrų (pusmečių) egzaminų  įvertinimo vidurkis ne mažesnis kaip 8,5 balai. Pirmenybė gauti paramą teikiama aukštesnį balą turintiems studentams ir mokiniams.

Studentai ir mokiniai turi teisę į paramą, kai šeimos pajamos, tenkančios vienam šeimos nariui per mėnesį, yra ne didesnės kaip Lietuvos Respublikos Vyriausybės patvirtinta minimali mėnesinė alga (MMA) ir jei atitinka bent vieną iš šių sąlygų: yra neįgalūs, yra  iš daugiavaikių šeimų, jei šeimoje yra 2 ir daugiau studentų ar mokinių, yra iš šeimų, kurios turi teisę gauti socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą, turi tik vieną  iš  tėvų,  vienas  iš  jų  miręs  ar tėvai  išsituokę, jei abu  ar vienas iš  tėvų yra neįgalūs arba sukakęs  pensinis amžius, jei studentai ar mokiniai sukūrę šeimą (turi vaikų). Įgyvendinat šį tikslą, vykdomas uždavinys.

01 uždavinys. Teikti paramą asmenims studijuojantiems universitetinėse aukštosiose mokyklose, kolegijose ir besimokantiems profesinėse mokyklose. 

Vienkartinės finansinės paramos mokėjimas atrinktiems studijuojantiems ir besimokantiems asmenims.
Rezultato vertinimo kriterijai:

studentų ir mokinių gavusių paramą skaičius, asmenimis – 25

	Numatomas programos įgyvendinimo rezultatas:

Užtikrinant švietimo ir sporto paslaugų tiekimą ir plėtrą Alytaus rajono savivaldybės teritorijoje garantuojama mokymo(si) programų įvairovė ir gerinama ugdymo(si) kokybė. Nuolat kuriama saugi ir sveika mokymosi aplinka. Organizuojamas kokybiškas ugdymo procesas ir saugi aplinka, padės ugdyti harmoningas asmenybes, pasirengusias tęsti studijas ir prisitaikyti prie greitų darbo rinkos pokyčių, ekonomikos augimo. Nuolatinis dėmesys bus skiriamas kvalifikacijos tobulinimui. Bus tenkinami mokinių pažinimo, lavinimo(si), saviraiškos, bendravimo ir bendradarbiavimo, socialinės kompetencijos bei kiti poreikiai. Didės vietos bendruomenės bei socialinių partnerių indėlis į mokyklą, stiprės mokyklos bendruomenės ir partnerių ryšiai. Bendruomenė bus skatinama aktyviau įsitraukti į sportinę veiklą. 

Vykdomas neformalusis švietimas – tai kryptinga veikla  pažinimui, lavinimuisi, saviraiškos poreikių tenkinimui, specifinių gebėjimų ir kompetencijų ugdymui. Neformaliojo  švietimo veikla yra skirta meninę, sporto ar kitą veiklą pasirinkusių asmenų asmeninėms, socialinėms, edukacinėms, profesinėms kompetencijoms ugdyti. 

Užtikrinamas kokybiškas pedagoginės psichologinės pagalbos teikimas.

Taip pat Alytaus rajono savivaldybės Studijų rėmimo fondo lėšomis siekiama sudaryti galimybę gabiems, tačiau dėl sunkių materialinių sąlygų negalintiems studijuoti jaunuoliams, siekti mokslo, skiriant jiems paramą.


	Galimi programos vykdymo ir finansavimo variantai: 

Valstybės ir savivaldybės biudžeto, ES ir iš kitų šaltinių gautos bei specialiosios lėšos.


	Veiksmai, numatyti Alytaus rajono savivaldybės strateginiame plėtros plane, kurie susiję su vykdoma programa: 2 prioritetas. Veiklios visuomenės ugdymo, sveikatos ir socialinio vystymo. 2.4. tikslas. Vystyti šiuolaikišką švietimo sistemą, užtikrinant švietimo kokybę ir užimtumą. 2.4.1. uždavinys. Atnaujinti švietimo infrastruktūrą užtikrinant ugdymo kokybę. 2.4.2. Plėsti švietimo paslaugų spektrą ir gerinti švietimo darbuotojų darbo kokybę. 


	Susiję įstatymai ir kiti svarbūs teisės aktai: 
· Lietuvos Respublikos vietos savivaldos įstatymas; 
· Lietuvos Respublikos biudžetinių įstaigų įstatymas; 
· Lietuvos Respublikos moterų ir vyrų lygių galimybių įstatymas; 
· Lietuvos Respublikos lygių galimybių įstatymas; 
· Lietuvos Respublikos švietimo įstatymas; 
· Lietuvos Respublikos specialiojo ugdymo įstatymas; 
· Lietuvos Respublikos biudžeto sandaros įstatymas; 

· Lietuvos Respublikos kūno kultūros ir sporto įstatymas; 
· Valstybinė švietimo 2013–2022 metų strategija, patvirtinta LR Seimo 2013-12-23 nutarimu Nr. XII-745 „Dėl Valstybinės švietimo 2013-2022 metų strategijos patvirtinimo“; 

· Lietuvos Respublikos Seimo 2012 m. gegužės 15 d.  nutarimas Nr. XI-2015 „Dėl valstybės pažangos strategijos „Lietuvos pažangos strategija „Lietuva 2030“ patvirtinimo“.

· Lietuvos Respublikos Vyriausybės 2017 m. kovo 13 d. nutarimas Nr. 167 „Dėl Lietuvos Respublikos Vyriausybės programos įgyvendinimo plano patvirtinimo“;

· Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005-12-30 įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“; 
· Lietuvos Respublikos sveikatos apsaugos ministro 2010 m. balandžio 22 d. įsakymas Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“;
· Lietuvos Respublikos sveikatos apsaugos ministro 2011 m. rugpjūčio 10 d. įsakymas Nr. V-773 „Dėl Lietuvos higienos normos HN21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;
· Alytaus rajono savivaldybės tarybos 2015 m. vasario 10 d. sprendimas Nr. K-10 „Dėl Alytaus rajono ugdymo įstaigų mokytojų ir pagalbos mokiniui specialistų atestacijos programų tvirtinimo“;
· Alytaus rajono savivaldybės tarybos 2015 m. lapkričio 5 d. sprendimas  Nr. K-255 ,,Dėl Alytaus rajono savivaldybės tarybos 2004 m. kovo 26 d. sprendimu Nr. K-40 ,,Dėl Alytaus rajono studijų rėmimo fondo nuostatų ir fondo tarybos patvirtinimo“ patvirtintų Alytaus rajono studijų rėmimo fondo nuostatų keitimo,  studijų rėmimo fondo tarybos ir jos darbo reglamento tvirtinimo”; 
· Alytaus rajono savivaldybės tarybos 2018 m. spalio 2 d. sprendimas Nr. K-183 „ Dėl specialiosios tikslinės dotacijos mokymo lėšų, skirtų Alytaus rajono savivaldybei ugdymo reikmėms tenkinti, paskirstymo ir panaudojimo tvarkos aprašo patvirtinimo”;
· Alytaus rajono savivaldybės tarybos 2019 m. sausio 31 d. sprendimas Nr. K-3 „Dėl Alytaus rajono savivaldybės gimnazijose trūkstamų dalykų mokytojų ir pagalbos mokiniui specialistų kelionės išlaidų kompensavimo ir šių išlaidų kompensavimo tvarkos aprašo patvirtinimo“;

· Alytaus rajono savivaldybės administracijos direktoriaus 2015 birželio 5 d. įsakymas Nr. D1-413 ,,Dėl Alytaus rajono savivaldybės lėšomis remiamų mokinių užimtumo projektų finansavimo tvarkos aprašo patvirtinimo”;

· Alytaus rajono savivaldybės administracijos direktoriaus 2019 m. vasario 13 d. įsakymas Nr. D1-104 ,,Dėl Alytaus rajono savivaldybės lėšomis remiamų kūno kultūros ir sporto projektų finansavimo tvarkos aprašo patvirtinimo“.

	Kita svarbi informacija:

